Foto: Planespotters.net Tojikistonning “Tajik Air” milliy aviakompaniyasi Dushanbe-Samarqand-Dushanbe yo‘nalishida aviaqatnovlarni yo‘lga qo‘ymoqda. “Zarafshon” nashrining yozishicha, ilk parvoz 28 iyulda Boeing 737-300 avialaynerida amalga oshiriladi. Aviakompaniya matbuot-xizmati ma’lumotlariga ko‘ra, samolyot Dushanbe xalqaro aeroportidan soat 9:00da havoga ko‘tariladi. Parvoz vaqti 45 daqiqani tashkil etadi. Chiptaning narxi 684 somoni (taxminan 568 ming so‘m)ni tashkil etadi. Ikkinchi reys 4 avgustga rejalashtirilgan.